
SVETI PETAR CRNOGORSKI O “NAŠKOM" JEZIKU 


Svoje stalno ukazivanje na narodnosno-nacionalnu različitost između Crnogoraca i Srba Petar I. Sveti ispoljava i u 


samom imen(t)ovanju jezika svojega naroda, kojega nigda i nigđe nije nazvao imenom jezika drugoga (tuđega) naroda. 
Ovđe je riječ o neimen(Wovanju srpskoga jezika kao potvrdi etničke i jezičke sopstvenosti Crnogoraca kod Petra I Svetog. 





Kao što svoj (crnogorski) narod nije nazivao srpskijem, tako ni njegov 
(crnogorski) jezik nije (ni u česovom smislu) nikada prekrstio u srpski jezik. Ni u 
jednome objavljenom dokumentu Petra I. nije upotrijebljen, čak ni spomenut, u 
bilo česovome saštivu, naziv srpski jezik iako je imao tušte povoda i prilika. Ta(j) 
izraz kao da nije uopšte postojao u svijesti i rječniku Petra I. Tek u dodatku 
(postskriptumu) pisma Simeonu Orloviću od 5. VII. 1818., u vezi s preostalijem 
dugom prenumeranata u Crnoj Gori, pominje Slovar serbskij: ,Ja ne znam, ali 
ćete vi znati, koliko je fiorinah koji od našijeh glavarah priđe za slovar serbskij 
dao da i sad toliko ima dati“.1 


Uporedo s ,jedinoplemenošću, jedinovjerjem“i sl. zbori i o ,jedinojazičnosti“ u 
istom smislu i širini kao kad zbori o narodnosnoj bliskosti. ,Jedinojazičje“ se 


odnosi na Ruse i na ostale južnoslovenske narode.2 


Zboreći o svojemu jeziku, odnosno o jeziku crnogorskoga naroda, Petar I. Sveti 


počešće pominje samo: naški jezik; naški govoriti; u naš jezik preveden; napečatan u našem jeziku; svojijem 


narodnim jezikom govoriti; u našemu slavenskomu jeziku. 


1. M. Zoriju 18. 7. 1794.: „piše u našemu slavjenskomu jeziku.“3 

2. S. Orloviću 4. 5. 1818.: ,da učini napravit jedno pismo u talijanski i naški jezik za ćesara koliko se ljevše može od 
strane moje i svega naroda.“ 4 


3. J. Pajtoniju 11/23. 9. 1820.: „Potrebno je mene poradi zemlje Lozice da imam u naš jezik prevedene.“5 


4. J. Gagiću 5. 3. 1826.: prijevod u naš jezik, „da je cerkovna pečat bolje bi bilo za one koji graždansku nijesu ni 
viđeli... budući da su svoj jezik tuđimi jazikami pokvarili i mnogo svojega izgubili.“6 


5. D. Obradoviću 23. 10. 1805.: ,i novo napečatane u našemu jeziku knjige.“7 

6. Mustaj-paši 1828.: ,da pošalje dva čojka koji znadu Naški govoriti.“ 8 

U izjavi Petra I. povodom ulaska Francuske u Moskvu 1812. godišta izražava se zebnja od ruskoga plemstva koje 
se „stidi svojijem narodnijem jezikom zboriti, ono je odavno počelo Franciju vozvišat i svoje otečestvo 
prezirat.“9 Vladika Sveti Crnogorski je, najpače, zborio i pisao svojijem, ,naškim“, crnogorskijem jezikom.10 Inače, 
u skladu s prijethodnom tradicijom,11 Vladika Sveti je pisao narodnijem jezikom, prije Vuka Karadžića Jezik 
onodobnijeh Crnogoraca(h) je narodni. Njime su vadike i glavari crnogorski javno opštili među se, sa našijencima i 


izvanjcima. Tijem je uveliko, još i od ranijega doba, ostvarivano načelo narodnosti, narodni duh koji čini suštastvo 
jezičke reforme Vuka St. Karadžića. 12 


1 J.Milović, Petar | Petrović - Pisma i drugi dokumenti, knj. 1, br. 505/512. Riječ je o originalu koji se čuva u 
Državnome arhivu u Zadru. 


2 Isto, 206/227. „Da ujedno s nama pod krilom hristijanskoga cara u slobodi ostanu, kuda nas svijeh i svakoga vo 
obščeslaveno-serbo-iliričeskoga roda i hristijanina jedinovjerije, jedinojazičje i jedinoplemenost poteže“ 


3 Isto, 64/68. 


4 Isto, 486/493. 


5 Isto, 538/444. 


6 Isto, knj. 2, 155/167. 


7 Isto, knj. 1, 197/218. 


8 Isto, knj. 2, 277/281. 


9 Isto, knj. 1, 327/342. 

10 Slično je otuđenost ruskoga plemstva kudio i Tolstoj koji je ukazivao da ono ne samo_ zbori no i misli na 
francuskome jeziku. To je i razumljivo budući da jezik nije samo sredstvo izražavanja no i formiranja misli; bitan 
način artikulisanja čovjekovoga bivstva i prirodne društvenosti. 


11 Andrija Zmajević, Ljetopis crkovni iz druge polovine XVIII. vijeka, stvaralaštvo dr. Ivana (Antuna, Gašpara) 
Nenadića, posebno u Nauku krstjanskom (1768) u kojemu je prije Vuka formulisao tačnopisno pravilo: piši kao 
što zboriš. 

Viđeti: Vojislav Nikčević, Narodni jezik u crnogorskoj književnosti prednjegoševskog doba, Jezik, god. 16, br. 1. i br. 
2, Hrvatsko filološko društvo, Zagreb, 1968/69. 


12 Vuk je sve narodno, bez obzira na kojem se ,slavenosrpskom“ prostoru nalazilo, prisvojštio i pripisao 
srpskome jeziku. D. Vuksan utvrđuje za jezik Sv. Petra: „Jezik u Poslanicama je čist, narodni. Petar | bio je prvi i 
jedini naš čovjek, koji je na kraju 18. vijeka pisao čistim narodnim jezikom.“ (D. Vuksan, Pogovor Poslanicama, knj. 
l, 

Cetinje, 1925, str. 258). O Vladičinom jeziku i pismu B. Pavićević zbori: „Prije Vuka pisao je čistim narodnim 
jezikom. Doduše, azbuka koju je upotrebljavao nije bila ni “čisto crkvena" ni “azbuka graždanska', ali je bila dosta 
oslobođena crkvenoslovenizama, iako je upotrebljavao 37 slova“ (B. Pavićević, Petar | Petrović Njegoš, Isto, str. 
504). Ivo Andrić je jednom zborio o jeziku Petra I. Svetoga da ništa sugestivnije u tom žanru nije napisano od 
biblijskijeh Davidovih psalama naovamo. 


Sreten ZEKOVIĆ 

SAINT PETER OF MONTENEGRO ABOUT “NAŠKI“ LANGUAGE 

Saint Peter | points out his permanent referring to ethnic-national difference between Montenegrins and Serbs in 
the very naming of his people's language, which he never and nowhere called by the name of the other (foreign) 


people. The subject here is about non-naming of the Serbian language as the proof of ethnic and lingual 
individuality of the Montenegrins in the works of Saint Peter I. 


http://www.icjk.me/Im/files/LM2.pdf 

